Selvom det er småt med cykeltrafikkentrafikken lørdag formiddag, skal man ikke vente længe på den første cyklist, der triller over fodgængerfeltet og videre i venstre vejbane.

Eksemplet er da heller ikke enestående. De københavnske cyklister er ikke altid så gode til at overholde trafikreglerne, siger cyklisterne selv.

- Man kommer jo hurtigere frem, hvis man drejer til højre, selvom der er rødt. Så det hænder da, at jeg gør det, lyder det fra Mie Haugaard i krydset ved Nørreport.

Travle og vrede cyklister

DR Nyheder er taget på gaden for at vejre stemningen på cykelstierne. En undersøgelse fra Cyklistforbundet viser nemlig, at næsten 75 procent af trafikanterne, både bilister, forgængere og cyklister, siger, at de på et tidspunkt har været udsat for vrede fra cyklister i København.

Læs også : Bløde trafikanter slår hårdt med ord: Hver tiende er blevet truet af en cyklist

Cyklisterne er ikke kun vrede, de har også alt for travlt, kunne de morgenfriske fodgængere og cyklister fortælle til DR Nyheder.